**Muudatus nr 1**

08.03.2023 sõlmitud

üürilepingu nr KPJ-4/2022-221 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Eesti Vabariik Sotsiaalkindlustusameti kaudu**, registrikood 70001975, asukoht Paldiski mnt 80, Tallinn 15092 (edaspidi nimetatud **üürnik**), mida esindab põhimääruse alusel peadirektor Maret Maripuu,

edaspidi eraldi või ühiselt nimetatud **pool**või **pooled**,

*võttes arvesse, et*

1. poolte vahel on 08.03.2023 sõlmitud üürileping nr KPJ-4/2022-221 (edaspidi nimetatud **leping**), mille kohaselt on üürnikul õigus kasutada **Rakveres Tallinna tn 30** asuvat üüripinda;
2. poolte vahel on 07.12.2023 sõlmitud lepingu lisa nr 6.1 „Parendustööde teostamise kokkulepe“ (edaspidi nimetatud **lisa nr 6.1**), mille kohaselt üürileandja teostab üüripinnal kokkulepitud mahus vajalikud parendustööd (edaspidi nimetatud **tööd**) ning hangib parendustöödena vajaliku sisustuse;
3. valminud on lepingu lisa nr 6.1 alusel teostatud tööd, mis on 13.12.2023 allkirjastatud aktiga üürnikule üle antud ning selgunud on tööde tegelik maksumus 15 384,46 (viisteist tuhat kolmsada kaheksakümmend neli koma nelikümmend kuus) eurot ilma käibemaksuta, mille alusel fikseeritakse kapitalikomponentide maksed;
4. pooled on kokku leppinud, et seoses üürileandja poolt lepingu lisa 6.1 alusel
sisustuse hankimisega lisandub üürile alates 01.01.2024 sisustuse remonttööde
komponent, mistõttu muudetakse lepingu eritingimuste punkti 2.6, lisa nr 2 (koodid 400 ja 742) ning lisa nr 3,

lepivad kokku alljärgnevas (edaspidi nimetatud **kokkulepe)**:

1. Pooled on kokku leppinud, et vastavalt lepingu lisa nr 6.1 alusel teostatud parendustööde tegelikule maksumusele koos üürileandja projektijuhtimise kuludega kokku 15 384,46 (viisteist tuhat kolmsada kaheksakümmend neli koma nelikümmend kuus) eurot ilma käibemaksuta, fikseeritakse erinevalt lepingu lisas nr 6.1 kokkulepitule parendustööde kapitalikomponendi makse alates 01.11.2023 kuni 31.12.2023.
2. Muuta lepingu **eritingimuste punkti 2.6** ning lugeda see õigeks alljärgnevas sõnastuses:

„**2.6.** **Üürniku kasutuses olevad seadmed ja inventar**, mille asendamise ja hooldamise
kohustus on üürileandjal: poolte vahel kokku lepitud seadmete ja sisustuse nimekiri on toodud **lepingu lisa 6.1 juurde kuuluvas lisas 2**.“.

1. Muuta lepingu **lisa nr 2 „Poolte kohustused üüripinna korrashoiu tagamisel ja teenuste liigitus“** ja asendada see **alates 01.01.2024** kokkuleppe lisaga nr 1.
2. Muuta lepingu **lisa nr 3 „Üür ja kõrvalteenuste tasu“** ja asendada see **alates 01.11.2023** kokkuleppe lisaga nr 2.
3. Muuta lepingu **lisa nr 6.1 lisa nr 1 „Parendustööde loetelu ja eeldatav maksumus“** ja asendada see kokkuleppe lisaga nr 3.

Muuta lepingu **lisa nr 6.1 lisa nr 2 „Sisustuse loetelu ja eeldatav maksumus“** ja asendada see kokkuleppe lisaga nr 4.

1. Jätta ülejäänud lepingu tingimused muutmata.
2. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
3. Kokkulepe jõustub viimase digiallkirja andmise kuupäevast.
4. Kokkulepe allkirjastatakse digitaalselt.

**Kokkuleppele lisatud lepingu lisad:**

* 1. **Lepingu lisa nr 2 – Poolte kohustused üüripinna korrashoiu tagamisel ja teenuste liigitus**
	2. **Lepingu lisa nr 3 – Üür ja kõrvalteenuste tasu**
	3. **Lepingu lisa nr 6.1** **lisa nr 1 „Parendustööde loetelu ja tegelik maksumus**
	4. **Lepingu lisa nr 6.1 lisa nr 2 „Sisustuse loetelu ja tegelik maksumus**

*(allkirjastatud digitaalselt) (allkirjastatud digitaalselt)*

Karel Aasrand Maret Maripuu

haldusteenuste direktor peadirektor

Riigi Kinnisvara AS Sotsiaalkindlustusamet